প্রযুক্তির কল্যাণে আমাদের জীবন এখন প্রতিনিয়ত বদলাচ্ছে। পুরো পৃথিবীটাই যেন হাতের মুঠোয়। এক ক্লিকেই সব খবর দোরগোড়ায় হাজির। কী খাব? কোথায় ঘুরব? কোন হোটেলে থাকব? আলাদিনের দৈত্যের মতো ইন্টারনেট বলে দেয় সবকিছু। আড্ডা আর প্রেমও চলে স্মার্টফোনের স্ক্রিনে। ফেসবুক, মেসেঞ্জার, হোয়াটসঅ্যাপে চ্যাটের অবাধ সুযোগ। বন্ধুদের মুখগুলো ঘুরেফিরে আসে হরহামেশা। বিয়েটাই-বা বাদ থাকে কেন? সে জন্য আছে অনলাইন ডেটিং সাইট বা মেট্রিমোনিয়াল সাইট।